****

**Tuhi na tuhia a te tino nā āfaina**

*E ngā mana e ngā reo, tēnā koutou kia ora tātou.*

*E mihi ana ki te hunga i puta oraiti i ngā tāwharau o te kāwanatanga me ngā whare o te whakapono.*

*Nei rā he huarahi hei whakaarotanga mā koutou, ki te tuku kōrero a-tuhi rānei ki mua ki te aroaro o te Ratonga Wheako Mōrehu*

*Māna anō te runga rawa koutou e manaaki e tiaki.*

*E fakatalofa atu ite āva ma te fakaaloalo*

*E ki mātou amanakia ki lātou nā afāina i na tautuaga a te mālo vēna ma nā fale tau tapuakiga.*

*Ko tēnei avanoa kua kavatu ke tuku aloakia mai ai nā vāega na ke kūia ki te Survivor Experieces Service kui i ni tuhituhiga.*

*Ke takitakia koe e tē tuhitala (author) o te foafoaga vēna ma Ia tauhi lelei koe.*

**Agāi ki tēnei tuhi**

Ko tēnei tuhi na fatu e te Survivor Experiences Service ke fehoahoani atu ke kē mafaia oi tuhi nā afāinaga na pa koe kiei i lalo o na kikilaga a te mālo pe ko nā fale tau tapuakiga.

Ko te ‘i lalo o te taukikilaga’ e fakauiga ki nā tiute na tatau ke taukave e nā tautuaga a te mālo pe ko na fale tau tapuakiga ka koi lalo koe o te lātou tauhiga. E aofia ai nā vāega iēnei e ve ko te i loto o:

* he taukikilaga a he kaiga/pe ko te whāngai
* nā fale e tauhi lelei ai koe ma malupuipuia
* koga nonofo e maua ai te toka filemū (justice) mo nā talavou
* fale o nā tamaiti
* falemai fakapitoa mo nā hē mālohi faka-te-mafaufau
* fale tau-te-ola-malōlo
* fale mo nā tino hē kātoatoa te mālohi
* ākoga ma nā fale fakapitoa mo nā ākoga kāmata
* taukikilaga tau-tapuakiga
* kae e hē ve ka fakatāpulā ai ki nā itūkaiga fale mo nā taukikilaga vēnei.

E iei te pepa mo he fakatagaga i te pahina 6 e manakomia ke fakatumu e koe kae ke mafai e ki mātou oi fakaaogā nā fakamatalaga e fakahoa mai e koe E iei te pepa e fia fakatumu e kāmata i te Pahina 7 ko kinā e mafai ai ke kē tuhituhia āgai kia te koe ma nā vāega na ke kūia.

***Fakamolemole na hē fakatumua tēnei tuhi mo te tino na āfaina kafai kua uma te fakahoa o nā vāega na ke kūia i he talatalanoaga puipuia ma he Kaitakawaenga mai te Survivor Experiences Service.***

**Fakamatalaga agai ki te Survivor Experiences Service**

Ko te Survivor Experiences Service ko he koga e haogalemū, e fehoahoani, ma e puipuia ai ia tagata uma kua afāina ona ko ni fakahauāga ke fakahoa nā fakahauāga na kui e ki lātou i nā tautuaga a te mālo, kae ke fehoahoani atu ki to lātou fakaholoholo manuia. Ko nā vāega kua uma te fakahoa mai e ki lātou na āfaina e mafai ke tukufakatahi ke fakalolōto ai te malamalamaga ki nā fakahauāga i loto o nā tautuaga a te mālo ma pe vefea ona taofiofi. I te fakahoaga o nā vāega na ki lātou kūia, ko nā tino nā āfaina e mafai foki ke hikitia atu ki ni iētahi tautuaga.

Mo ni iētahi fakamatalaga fano ki te tuātuhi ite vāteatea a tēnei tautuaga <https://survivorexperiences.govt.nz>, pe vili ki te Fale mo Fehokotakiga ite 0800 456 090 mai te 8.30am ki te 4.30pm Ahogafua ki te Ahofalaile. Kafai koe ei Auhetalia, e mafai koe ke telefoni ki te 1800 456 032 mai te 8.30am ki te 4.30pm (taimi Niu Hila) Ahogafua ki te Ahofalaile.

**Kae ko hē ki fakatumua tēnei tuhi**

Kua uma to fehokotaki mai ki tēnei tautuaga ma lehitala ko he tino nā āfaina ka ko hē ki mauagia e koe tenei tuhi. Ko tēnei vāega e fakamautinoa ai e talafeagai ma kua totoka na vāega ke fehoahoani atu mo to ola malōlō lelei. Ko te Fale mo Fehokotakiga e ki lātou mafaia foki oi tautali ki na fehili agai ki te tuku maīga o nā vāega ka ke tuhituhia ma iētahi fehoahoani, pe e fakamālohilohi atu koe e ki mātou i hō he taimi i nā fekuikūiakiga.

**E fakaaogā vefea te patai pe ko nā fehili i loto o tēnei tuhi**

E iei ni fehili/patai i loto o tēnei tuhi ke fehoahoani atu ai ke taki ai koe kafai ka kāmata au tuhituhiga āgai ki nā vāega na ke kūia. E hē fakamālohia ke kē fakaaogā kafai koe e hē fofou kiei – tuhi mai lava ki nā vāega e fia leamai ai koe. E mafai koe ke tuhi mai ni au kupu e lahi pe taikole e fuafua lava ki te mea e fofou koe kiei.

Kae ko hē ki kāmata au tuhituhiga ki nā vāega na ke kūia, e manaia kafai e muamua mafaufau koe ki nā vāega e fia talanoa koe kiei, pe ko iēfea nā vāega tonu e tāua mo koe ke fakahoa, ma ke fakatātia tonu ai te fakahologa o na mea na kē kūia.

E fehoahoani lele ki tēnei Tautuaga ke māina ai ki nā vāega na ke kūia kafai e kē mafaia oi tuhi agai ki to olaga kae ko hē ki fano koe ki loto o nā tautuāga iēnei a te mālo, ma to olaga i tua mai o na tauhiga iēnei. E ono aofia ai nā āfainaga o te fakahāuā kia te koe, to kaiga, komiunitī, ma te aganuku. Ko ki mātou e fia māina foki pe vefea ni o lagona ki na vāega e manakomia ke tāhui ke fakamuta ai nā aga fakahauā iēnei i te lumanaki i loto o nā fale a te mālo. Ko te mea e initalehi lahi kiei tēnei Tautuaga pe kua iei nei ni hakiliga fehoahoani kua ke maua, pe na vefea nā fehoahoaniga iēna mo koe, ma pe vefea na foliga o na fehoahoaniga ienei e pitohili te lelei mo koe.

**Nā fehoahoaniga mo koe**

E ki mātou haofia e manakomia te lototele ke mafai ai ona fakahoa nā vāega iēnei, ma e fakafetai lahi lele atu ki te fakahoa o nā vāega na ke kūia ma tēnei Tautuaga. Ka ki mātou taukikila koe ma nā fakamatalaga e kē fakahoa mai kia te ki mātou i ni auala malu puipuipa ma te fakaaloalo. E kitea oioti e te kau faigaluega a te Survivor Experiences Service iē e manakomia e ki lātou mo a lātou galuega.

E fia fakamautinoa e ki mātou e kē maua te fehoahoani ma te mālohi e ke manakomia kae koi mafaufau ma tuhituhia nā fakahāuaga nae fakafeagai ma koe i loto o nā fale a te mālo.

E fakatū atu ke iei ho hoa i te taimi e mafaufau ai koe ki nā vāega e ono tuhituhia, vēna ma te taimi e tuhituhi ai e koe nā vāega na ke kūia vēna te taimi kafai kua uma ai te tuhituhia o iēnei vāega. Nā tino e mafai ke fehoahoani atu ko:

* nā kaiga, he uō, kaumatua, pe he tino e talitonu koe kiei
* ko to faufautua fakapitoa, fōmai ote mafaufau pe ko he tino fakapitoa kua lehitala o te ola malōlo faka-te-mafaufau
* he fakalāpotopotoga Māoli/Pahefika e hē i lalo o te mālo
* he faufautua pe he tahi tino faigaluega tau te ola malōlo lelei mai te tautuaga a te Survivor Experiences Service

E iei ni iētahi fehoahoaniga pe ni hapoti e avanoa ke fehoahoani kia te koe ke fai ni au tuhituhiga o na mea na ke kuia. E fakamālohi atu ke talanoa koe ma ki mātou agai ki nā fehoahoaniga kehekehe, mo he fakatakitakiga:

* ke fehoahoani atu ke mafaufau koe ki nā vāega e ono tuhituhi koe kiei
* fehoahoani ki te tuhiga o nā vāega e fia ke tuhituhia pe ke iei he tino ke ia tuhia mo koe
* ke iei he tino ma koe kae ke hē nofo tautahi ai koe kae koi mafaufau koe ki nā vāega na ke kūia.

Ko te fano ote mafaufau ki ni afāinaga na kūia pe koi kui nei e he tino e kehekehe ona afāinaga mo nā tino kehekehe ma i ni taimi kehekehe. Mo he fakatakitakiga, e mafai ke fia ia vaiaho pe ni mahina i tua mai o te fai o au tuhituhiga, e fīta ai koe i te taufaiga ke mau au moe, toe tafokifoki nā mafaufauga, e hē lelei nā lagona, pe e fīta. Kafai e tutupu tēnei vāega kia te koe, fakamolemole fehokotaki mai ki mātou ke fakatalatalanoa ni fehahoaniga.

Kafai e manakomia he fehoahoani, pe he hapoti fakamolemole telefoni ki te laina e hē totogia i te 0800 456 090 mai i te 8.30am ki te 4.30pm Ahogafua ki te Ahofalaile. Kafai koe ei Auhetalia, e mafai koe ke telefoni ki te 1800 456 032 mai te 8.30am ki te 4.30pm (taimi Niu Hila) Ahogafua ki te Ahofalaile. E mafai foki koe ke kikila ki te mātou tuātuhi i te vāteaeta mo ni iētahi fakamatalaga: <https://survivorexperiences.govt.nz>.

***Kafai e iei he taimi e hē mālohi ai koe kae e manakomia fakafuahēki he fehoahoani, fakamolemole telefoni ki te 111 pe ko he falemai fakapitoa faka-te-mafaufau.***

**E vefea ona fakaaogā nā fakamatalaga i tēnei tuhi**

E iei te pepa mo tau fakatagaga i te pahina 6 e manakomia ke fakatumu e koe kae ke mafai e ki mātou oi fakaaogā nā fakamatalaga e fakahoa mai e koe

Kafai e kaumai e koe te fakatagaga ki tēnei Tautuaga ke fakaaogā au fakamatalaga, e kave kehe e ki mātou to igoa ma ni iētahi fakamatalaga kia te koe kae ke hē matea ai koe. E kave kehe foki e ki mātou nā igoa o ni iētahi tino na agai ki ei au tuhituhiga

Ko au fakamatalaga e ono fakaaogā ini auala kehekeh e ve ko:

* Ke fakamālohi ki iētahi tino nā afāina ke fakailoa mai nā fakahāuaga i loto o na tauhiga i nā fale a te mālo
* Ke fakamatea nā hini pe ni fale fakapitoa nā lipotia mai e tēnei tautuaga
* Ke fau ni kotokotoga o nā vāega na fakafeagai ma nā tino na afāina vēna ke teu nā fuainumela iēnei
* Ke fakailoa ai nā vāega vēnei na fakafeagai ma nā tino na afāina
* Ke fakamāina ai kafai e fai nā lipoti ki te Mālo
* Ke lipotia ai nā aga fakahauā ma nā tino fakahauā ki Leoleo

**E vefea ona fakatumu tēnei tuhi:**

E mafai ke fakatumu tēnei tuhi:

* kui i tau mahini(komipiuta), pe
* kui i te lolomi o hau kopi ma fakatumu lava e koe i he peni.

E mafai ke fakatumu e koe te Pepa Fakataga e kui i to haini pe ko te lolomi tuhi o to igoa i tō lava lima pe ko te taipa o to igoa.

**E vefea ona lafo mai kia te ki mātou tēnei tuhi**

Kafai kua uma te tuhituhia o nā vāega na ke kūia ma kua uma te fakatumu o te pepa fakataga, e mafai ke lafo mai e koe ki tēnei tautuaga kui i te imeli pe ko te meli e hē totogia.

**Imeli**

Hefe te tuhi ma te pepa fakataga ki tau mahini ma fakapipiki mai ai i he imeli ki te: MyAccount@survivorexperiences.govt.nz. E imeli atu ki mātou ke fakailoa atu ai kua ki mātou maua te tuhi. Kafai e hē iei he tautali mai a ki mātou i loto o ni aho gālue e 3, fakamolemole telefoni ki te Fale mo Fehokotakiga ite 0800 456 090 mai i te 8.30am ki te 4.30pm. Kafai koe ei Auhetalia, e mafai koe ke telefoni ki te 1800 456 032 mai te 8.30am ki te 4.30pm (taimi Niu Hila) Ahogafua ki te Ahofalaile.

**Lafo mai i te meli e hē totogia**

Lafo mai te tuhi kua uma te fakatumu ma te pepa fakataga kia te ki mātou kui i te fakaaogā o te teutuhi kua faka meli tuātuhi e hē totogia na kē maua ma te Tuhi mo te tuhituhiga o na mea na pa koe kiei.

Kafai e fofou koe ke tuhi atu ki mātou kia te koe, ke fakailoa atu ai kua ki mātou maua au tuhituhiga, fakamolemole tuku mai to tuātuhi kae ke tautali atu ai ki mātou kia te koe i loto o ni aho galue e 10.

Ko toku tuātuhi ko te: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E mafai foki ke lafo mai tau tuhi kia te ki mātou kui i tau tino hapoti, e ono aofia ai ni tino faigaluega mai te Tautuaga.

**Tuhituhiga a te tino na afāina – Pepa Fakataga**



Fakamolemole faitau fakalelei nā fakakupuga i tēnei pahina.

Kafai koe e māina ma malie ki nā fakakupuga uma

fakamolemole haini, tuhi pe tāipa to igoa i te fakaikuga o tēnei pahina.

E manakomia ke fehili atu ki hau fakatagaga ke fakaaogā nā fakamatalaga e fakahoa e koe kia te ki mātou. E tāua ke māina koe i nā vāega e fakataumuna atu ai ki mātou ke malie koe kiei. Kafai e iei ni au fehili pe ni pātai fakamolemole fehokotaki ki te tēnei tautuaga i te numela hē totogia 0800 456 090 pe imeli ki tecontact@survivorexperiences.govt.nz. Kafai koe ei Auhetalia, e mafai koe ke telefoni ki te 1800 456 032 mai te 8.30am ki te 4.30pm (taimi Niu Hila) Ahogafua ki te Ahofalaile.

1. Ko au e māina e mafai ke filifili e au pe fia iei ni aku tuhituhiga ki nā fakahāuāga nā fakafeagai ma au i loto i ni taukikilaga
2. Kua lava ma totoe nā fakamatalaga ma te taimi ke filifili ai au pe fia fakahoa nā vāega na fakafeagai ma au.
3. E māina au e hē manakomia ke fakaaogā pe tali ni vāega pe ko nā fehili uma i loto o tēnei tuhi. Kafai au e fofou kiei, e mafai ke tuhi au ki nā vāega e fofou au ke lea ki tēnei Tautuaga.
4. E māina au e mafai ke hui toku mafaufau ki te fakahoaga o nā fakahāuāga na ko kūia ma aku fakamatalaga ma te Tautuaga kui i te telefoni pe imeli ki te Tautuaga.
5. E māina au ko nā fakamatalaga i loto o tēnei tuhi e teu fakalelei, ma e limiti te avanoa ote kau faigaluega a te Survivor Experiences Service kafai e manakomia mo he mafuaaga fakapitoa
6. E fakataga e au te Tautuaga ke fakaaogā nā fakamatalaga agai kia te au mā nā vāega na ko kūia.
7. E māina au ko na fakamatalaga fakapitoa kia te au e hē tuhituhi fakailoa fakalauaitele, ma ko te Tautuaga e ia fakamautinoa ka hē iei he tino e ia matea au pe ko hō he tino e ko takua.
8. Ko au e māina ko nā fakamatalaga uma o aku talanoaga e teu fakalelei ma e puipuia e tēnei Tautuaga ke pa ki te aho e haogalemū ai ke momoli atu ai ki te Faletuhi mo na Tuhituhiga a te Mālo, ko kina e atili fakaitiitia ai te mafai ke faitaugia ai e he tino.
9. Ko au e māina ko nā vāega e ko tuhituhia i tēnei tuhi e puipuia vaganā ai ni vāega tāua e fa:
10. Kafai e foki e au ni fakamatalaga mai aku tuhituhiga ki he tahi tino. E aofia ai te fakahoa o ni aku tuhituhiga taikole pe ni tala pe ni tuhituhiga lalahi na fai ma hētahi tino.
11. Kafai au nā tuhi ki he vāega e āfaina ai te ola malōlo ma te haogalemū o au pe ko hētahi tino, ko tēnei Tautuaga e lea ki he tino (fkt, he tautuaga fakapitoa tau te ola malōlo faka te mafaufau pe ko Leoleo).
12. Kafai au e tuhituhi agai ki he holigā tūlafono mātuiā koi fakauau lava pe na peleni, ko tēnei Tautuaga e ki lātou logoa ia Leoleo.
13. Kafai te Tautuaga e fakatonu mai e he fale fakamahino ke foki ake nā fakamatalaga Ko te Tautuaga e ia fokia oioti nā fakamatalaga e tatau, ke tautali atu ai ki te fakatonuga a te tūlafono.

Ko te tuhi o toku igoa ma te aho i lalo, ko au e māina ma malie ki nā fakamatalaga i loto o tēnei pepa fakataga.

Igoa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Aho:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vāega e manakomia ke fehokotaki ai (fkt, imeli pe ko te telefoni kafai e iei):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



Ko tēnei pepa e o mo koe ke tuhituhi ai ki to olaga mā na vāega na fakafeagai ma koe.

E mafai ke fakaaogā e koe nā fehili e ve he taki pe fakaaogā nā pahina iē e hē ki fakaaogā i te fakaikuga o tēnei tuhi.

E i to faitalia lava pe vefea ma ko niā ta koe e tuhi i kinei.

**Tuhituhiga a te tino na āfaina – nā vāega na ke kūia**

E fehoahoani lele ki tēnei Tautuaga ke māina ki nā vāega na ke kūia kafai e kē mafaia oi tuhi agai ki to olaga nae iei ai kae ko hē ki fano ai koe ki loto o nā tautuaga iēnei a te mālo, ma to olaga i tua mai o na tautuaga ienei. E ono aofia i nā āfainaga o te fakahāuā kia te koe, to kaiga vēna ma na komiunitī. Kafai e hē ke manatua tonu na aho ma nā taimi, e hē iei he āfainaga.

Ko ki mātou e fia māina foki pe niā nei ni o manatu ki na vāega e manakomia ke tahui ke fakamuta ai nā aga fakahāuā iēnei i te lumanaki i loto o na tauhiga i nā fale a te mālo, ke na hē toe tutupu.

Ko te mea e initalehi lahi kiei tēnei Tautuaga pe kua iei nei ni hakiligā fehoahoani kua ke maua, pe na vefea nā fehoahoaniga iēna mo koe, ma vefea he ata o na fehoahoaniga e pitohili ona lelei mo koe.

Ko nā fehili/pātai i lalo ko ni taki pe ni fakatūtuga. E hē fakamālohia ke kē fakaaogā kafai koe e hē fofou kiei – tuhi mai lava ki nā vāega e fia leamai ai koe. E mafai koe ke tuhi mai ni au kupu e lahi pe taikole e fuafua lava ki te mea e fofou koe kiei.

**1) Nae vefea to olaga tuputupu ake?**

Fakatakitakiga, e mafai ke taku mai pe ko koe na ola ake i fea, to fale, to kaukaiga, tau ākoga, au uō, ma to ola malōlo.

**2) Aihea te na kave ai koe ki ni kikilaga ma te mālo**

Fakatakitakiga, vefea o mafaufauga pe aihea te na kave ai koe ki ni kikilaga ve ma te mālo? Tau kikila ko koe na kave ki na kikilaga a te mālo ona ko ni mafuaaga tutuha pe tai tutuha ma iētahi tino? Tau kikila ko te tonu ke kave koe ki na kikilaga a te mālo ko he tonu hako i tēna taimi? Kua hui la o mafaufauga agai ki nā vāega ienei i te pāhi malie o te taimi, ma, kafai kua hui, e vefea na hūiga?

**3) Hea la tē na tutupu kia te koe i lalo o nā taukikilaga a te mālo?**

E mafai ke taku mai e koe nā fakahāuāga na fai ki a te koe i loto o nā taukikilaga iēnei a te mālo? Ko fea (fkt, te fale) te na tutupu ai nā fakahāuāga? Ko anafea te na tutupu ai nā fakahauāga? Na kamata vefea? Kua fia ai o tauhaga? Na tutupu i ni taimi e ova ake ma te faka fokotahi? Hea te na tutupu atu? E iei ni iētahi tino nae fakahāuā fakatahi ma koe? E mafai ke taku mai e koe ni vāega e lahi pe taikole e pule lava koe.

**4) Ko ai te nae fakahauā kia te koe?**

Kafai koe e fofou, e mafai ke taku mai e koe hō he tino na ia fakahāuāgia koe. Na ke iloa vefea na tino iēnei? Na fetaui vefea koe kiei? Hea tona tulaga (fkt, tino galue i nā fale mo tamaiti. tino galue ite falemai mo na tino hē mālohi faka-te-mafaufau, faifeau pe he tiākono, iētahi tino nae nonofo ma koe)? Kafai koe e fofou ke tuku mai ni igoa o ni tino e ke mafaia, kae e hē manakomia ke fakailoa mai e koe.

**5) Ko niā nā āfainaga o nā fakahāuāga ki a te koe i loto o nā fale a te mālo\_**

Fakatakitakiga, e mafai ke taku mai e koe nā āfainaga o to fakahāuāga i loto o nā fale a te mālo na pa koe kiei i te taimi tena, i loto o to olaga, ke pa mai nei. E mafai foki ke taku mai e koe nā āfainaga o to fakahāuāga i loto o nā fale a te mālo na pa kiei to kaiga, komiunitī ma tau aganuku, i te taimi tena, i loto o to olaga, ke pa mai nei. E iei ni vāega na fehoahoani atu ke kē nafatia nā āfainaga o nā fakahāuāga, pe ko ni vāega foki kua fakaatili faigatā ai ke kē nafatia?

**6) Na iloa e he tino?**

Fakatakitakiga, na iloa e he tino nā fakahāuāga na ke kūia, i tēna taimi pe mulimuli ake? Na ke mafaia oi lea ki he tino ki nā fakahāuāga? Ko ai te na lea koe kiei, ma hea ta ki lātou na fai? E mafai ko he tino pe he tino mai he fale taukikila. Na fofou koe ke lea ki he tino kae nae hē ke mafaia pe ko koe na fakahā e he tino ke fakailoa na vāega iēnei? Nae iloa e he tino nā fakahāuāga na ke kūia, e tuha pe hē ki lea koe kiei?

**7) E mata e ono vefea ona mafai ke puipuia mai koe i nā fakahāuāga iēnei?**

Fakatakitakiga, pe ko ai, pe ko niā foki te na fakatamala i to puipuiga mai nā fakahāuāga? E mafai ko he tino tēnei, he fale kikila, he polihi pe he auala na tatau ke fakatino ai nā galuega, pe he mea e hē ki tutupu kae na tatau ke tutupu. Ko niā ni iētahi vāega i tau kikila na mafai ke fakatino ke puipuia ai koe i te taimi tēna?

**8) Mafaufauga mo te lumanaki?**

Fakamolemole fakahoa mai ni o mafaufauga agai ki nā vāega e kikila koe e tatau ke fakatutupu ke puipui ai iētahi tino mai te fakahauāgia i te lumanaki. Fakamolemole fakahoa mai foki o mafaufauga agai ki na auala e mafai ai e Niu Hila oi hui nā auala e taukikila ai nā tamaiti, te fanau talavou ma nā tino mātutua fakaalofa i o tatou komiunitī.

**9) Toe tuku tonuga o nā mea**

Kua apalai koe ke maua e koe he(fkt, totogi hene, faufautua fakapitoa) mai he matāgaluega a te mālo, he lotu, pe ko he fakalāpotopotoga e hē i lalo o te mālo agai ki nā fakahāuāga na ke kūia i lalo o nā fale a te mālo? Kafai e hē ki faia hau apalai, niā ni au mafuaaga? Na ke maua ni fehoahoaniga mai he loia, he tino e tautala mo koe, pe ko hētahi tino? Na vefea o lagona ki nā fekuikūiakiga i tau apalai mo ni vāega ke maua e koe? Ko niā, kafai e iei, ni vāega e fehoahoani ke mafai ke tukutonu ai ni vāega mo koe (fkt, fofōga kui i te tulāfono)?

**10) E fofou koe ke iloa e Leoleo?**

Kafai ko Leoleo ko hē ki logoa agai ki o fakahāuāga, ko te Survivors Experiences Service e mafai ke fehoahoani atu ke tuku aloakia ki Leoleo mo he hukehukega fakapitoa kafai e fofou koe kiei.

E hukehuke uma e Leoleo na vāega o fakahāuāga e tuku aloakia ake ma e fehokotaki hako atu agai ki a lātou hukehukega.

E mafai ke talatalanoa ki tātou ki iēnei fekuikūiaga i te telefoni Niu Hila 0800 456 090 mai i te 8.30am ki te 4.30pm Ahogafua ki te Ahofalaile pe vili mai Auhetalia 1800 456 032 8.30am ki te 4.30pm (Taimi Niu Hila) Ahogafua ki te Ahofalaile.

**11) E iei ni iētahi vāega e fia leamai ai koe?**

E mafai ke fakaaogā nā pahina e hē ki fakatumua ke fakailoa mai ai ni iētahi vāega e fofou koe kiei Kafai ko hē ki ke fakaaogāgia nā fakafehili, pe ni fehili i luga ke fehoahoani atu ki te tuhituhiga o nā vāega na ke kūia, e mafai foki ke fakaaogā nā **pahina e hē ki fakatumua i lalo** ke tuhituhi ai nā vāega na ke kūia i hōhe auala e fofou koe kiei.

E mafai foki ke fakahoa nā vāega na ke kūia ma ki mātou i ni iētahi auala. Fakatakitakiga, e ono fofou koe ke tuhi hau holo, tuhi hau ata, pe lafo mai he vitio (fkt, e fakaaogā ai te gagana fakataāga lima mo na tino tutuli).

Fakafetai lahi lele mo to fakahoa mai. E tāua lele kia te ki mātou to taimi na fakafano ke fakahoa ai iēnei vāega tāua ma te Survivors Experience Service.